钦定古今图书集成/明伦汇编/氏族典/第332卷 > 刘馥
## 钦定古今图书集成/明伦汇编/氏族典/第332卷 > 刘馥

按《魏志刘馥传》：“馥字元颍，沛国相人也。避乱扬州。建
安初，说袁术将戚寄、秦翊，使诣太祖。太祖悦之，辟为
掾。后有袁绍之难，谓馥可任，遂表为扬州刺史。馥既
受命，单马造合肥空城，建立州治。数年中，恩化大行。
于是聚诸生，立学校，广屯田，兴治芍陂，又高为城垒，
多积木石，编作草苫数千万枚，益贮鱼膏数千斛，为”
战守备。建安十三年卒。